સલમાન ખાન અને ઇરોઝ એન્ટરટેઇનમેન્ટે ‘બજરંગી ભાઈજાન’ના પ્રૉફિટને કોર્ટની બહાર સેટલ કર્યો. સૂત્રો પાસેથી મળેલી માહિતી મુજબ સલમાનના પ્રોડક્શન હાઉસે ‘બજરંગી ભાઈજાન’ના પ્રૉફિટમાં તેમનો ભાગ ૪૬ કરોડ રૂપિયા મેળવવા માટે ઇરોઝ પર લીગલ નોટિસ મોકલી હતી. જોકે ઇરોઝ તેમને ૪૬ની જગ્યાએ ૩૦ કરોડ રૂપિયા ચૂકવવા તૈયાર છે, કારણ કે સલમાનની ‘જય હો’માં દસ કરોડ અને ‘હીરો’માં છ કરોડની તેમને ખોટ ગઈ હતી. આ વિશે સૂત્રે કહ્યું હતું કે ‘સલમાન ખાન પ્રોડક્શન્સે ઇરોઝને તેમના બાકીના અમાઉન્ટ માટે ઘણાં રિમાઇન્ડર મોકલ્યાં હતાં, પરંતુ તેમના તરફથી કોઈ જવાબ ન મળતાં તેમણે લીગલ નોટિસ મોકલી હતી. પરંતુ ઇરોઝે ‘જય હો’ અને ‘હીરો’ વખતે ઘણું નુકસાન સહન કર્યું હોવાથી તેમણે ૩૦ કરોડ રૂપિયાનો ચેક મોકલી આપ્યો છે.’